**Kampanjamateriaali 7.–18.3.2022**

Teema: Aika ennen perhehoidon käynnistymistä perhehoitajan sosiaaliturvan näkökulmasta

**Pääviesti:**

Sijoittavan kunnan tai kuntayhtymän ja perhehoitajan pitää sopia tutustumisjakson ehdoista – mieluiten kirjallisesti.

Viesteistä on tehty kuvat, joita voi jakaa sosiaalisessa mediassa. Kuvan ohessa on hyvä käyttää alla olevia lisäviestejä ja/tai hyviä käytäntöjä. Kuvat ovat myös erikseen sähköpostiviestin liitteenä. Kampanjan #-tunnisteet ovat #TietoaPerhehoidosta ja #SuunnitelmallinenPerhehoito

**Lisäviestit.** Olemme avanneet teemaa lisäviesteiksi, joiden avulla sinä voit myös avata perhehoitajan sosiaaliturvaa ennen perhehoidon käynnistymistä. Lisäviestit sopivat pituutensa puolesta myös Twitteriin.

Toiminimellä toimimista suunnittelevat perhehoitajat voivat selvittää TE-palveluiden kanssa mahdollisuutta saada starttirahaa toiminnan käynnistämiseksi. #TietoaPerhehoidosta #SuunnitelmallinenPerhehoito

Tutustumisjakson palkkioista, kustannusten korvauksista ja muusta tuesta sovitaan tutustumisjaksoa koskevassa toimeksiantosopimuksessa. #TietoaPerhehoidosta #SuunnitelmallinenPerhehoito

Tutustumisjakson irtisanomisajasta sovittaessa arvioidaan perhehoidon yllättävästä päättymisestä perhehoitajalle aiheutuvat taloudelliset riskit. #TietoaPerhehoidosta #SuunnitelmallinenPerhehoito

Perhehoidon käynnistyminen vuorotteluvapaan aikana voi vaikuttaa vuorottelukorvauksen myöntämiseen tai korvauksen suuruuteen. #TietoaPerhehoidosta #SuunnitelmallinenPerhehoito

Perhehoitajuus on hyväksyttävä syy olla pois työmarkkinoilta. Selvitä omasta työttömyyskassastasi, kuinka jäsenyys säilyy, jos olet pois työmarkkinoilta perhehoitajan tehtävän vuoksi. #TietoaPerhehoidosta #SuunnitelmallinenPerhehoito

Viranomaisella on ohjaus- ja edunvalvontavelvollisuus, mutta perhehoitajaksi ryhtyvällä on myös oma vastuu selvittää perhehoidon käynnistymiseen liittyviä kysymyksiä omaan elämäntilanteeseensa nähden. #TietoaPerhehoidosta #SuunnitelmallinenPerhehoito

**Hyvät käytännöt.** Jakaessasi omia, hyviä käytäntöjä kirjoita omakohtaisesti ja voit käyttää myös tunnisteita #TietoaPerhehoidosta #SuunnitelmallinenPerhehoito #HyväKäytäntö.

#HyväKäytäntö: Selvitä muun muassa hoitovapaan, vuorotteluvapaan tai palkattoman vapaan mahdollisuutta työelämästä pois jäämisen vaihtoehtona. #TietoaPerhehoidosta #SuunnitelmallinenPerhehoito

#HyväKäytäntö: Valmennuksesta vastaava taho pitää yhteyttä ennakkovalmennukseen osallistuneisiin sitouttaakseen heidät tulevaan perhehoitajan tehtävään. #TietoaPerhehoidosta #SuunnitelmallinenPerhehoito

#HyväKäytäntö: Valmennuksesta vastaava taho tai sijoittaja kutsuu ennakkovalmennetut tilaisuuksiin ja pitää heidät tiedotuksen piirissä. #TietoaPerhehoidosta #SuunnitelmallinenPerhehoito

#HyväKäytäntö: Valmentaneella organisaatiolla on perhehoitajan asemaan perehdyttävää koulutusta, joka syventää ja konkretisoi ennakkovalmennuksessa saatua tietoa perhehoitajaksi ryhdyttäessä. #TietoaPerhehoidosta #SuunnitelmallinenPerhehoito

#HyväKäytäntö: Toimeksiantosopimuksen irtisanomisaika sovitaan kahta kuukautta pidemmäksi, jos on suuri riski, että sijoitus päättyy ja perhehoitaja jää pois ansiotyöstä. #TietoaPerhehoidosta #SuunnitelmallinenPerhehoito

#HyväKäytäntö: Kun perhehoitajaksi ryhtyvä ja sijoittaja keskustelevat mahdollisuudesta päätoimiseen perhehoitajuuteen, on tärkeää, että he arvioivat perhehoidon päättymisen riskejä. #TietoaPerhehoidosta #SuunnitelmallinenPerhehoito

**Tietoa avuksesi oikean tiedon levittämisessä**

Viranomaisella on ohjaus- ja neuvontavelvollisuus, ja vaikka perhehoitajan vastuutyöntekijän, lapsen asioista vastaavan sosiaalityöntekijän tai aikuisen palveluista vastaavan työntekijän ei tarvitse olla sosiaalietuuksien asiantuntija, hänen on tärkeä tunnistaa perhehoitajan sosiaaliturvan heikkoudet voidakseen ottaa ne huomioon sekä neuvoa perhehoitajaa. Perhehoitajan on myös tärkeä itse huolehtia siitä, että tiedot sosiaaliturvasta eri perhehoidon prosessin vaiheissa ovat ajantasaiset.

Ottaessaan toiminimen perhehoitajan kannattaa tiedustella paikallisesta työ- ja elinkeinotoimistosta mahdollisuutta starttirahaan ja investointiavustuksiin ennen perhehoitajatehtävässä aloittamista. Jos perhehoitaja päättää toimia toiminimellä ([www.perhehoitoliitto.fi/ukk](http://www.perhehoitoliitto.fi/ukk) à Toiminimellä toimiminen), kannattaa selvittää verotukseen ja erityisesti kustannusten korvauksiin liittyvät asiat <https://www.vero.fi/syventavat-vero-ohjeet/ohje-hakusivu/62203/perhehoitajan-verotus3>

Sijoittavan kunnan tai kuntayhtymän sekä perhehoitajan pitää sopia tutustumisjakson ehdoista kyseistä aikaa koskevassa toimeksiantosopimuksessa. Ajanjaksoa koskevista asioista kannattaa sopia kirjallisesti. Sopimuksessa sovitaan perhehoitolain 10§ mukaisista asioista ottaen huomioon tutustumisjakson erityispiirteet, esimerkiksi perhehoitopäivien lukumäärä, erikseen korvattavat matkakustannukset tai käynnistämiskorvauksella hankittavat tarvikkeet, jotka aiheutuvat perhehoidon käynnistymisestä.

Irtisanomisaikaa määritettäessä otetaan huomioon kokonaistilanne, myös perhehoitajan elämäntilanteen näkökulmasta eli arvioidaan tutustumisjakson toteutumiselle välttämättömien ratkaisujen merkitystä, jos perhehoito päättyy tutustumisjakson aikana. Tällainen voi olla vaikkapa tilanne, että lapsen huostaanottohakemus on vielä hallinto-oikeuden käsiteltävänä ja sijoitettava lapsi on niin pieni, että perhehoitajan on välttämätöntä olla tutustumisjakson aikana kotona. Irtisanomisaikaa määritettäessä on arvioitava perhehoitajalle kotiin ansiotyöstä pois jäämisestä aiheutuva taloudellinen riski, ellei hallinto-oikeus vahvista huostaanottoa.

Perhehoitajalla on oikeus jäädä hoitamaan perhehoitoon sijoitettua lasta, kunnes lapsi täyttää kolme vuotta (työsopimuslaki 4. luku, 3§).

Nykyinen lainsäädäntö mahdollistaa perhehoitajan jäämisen kotiin sijoituksen alussa sopimalla asiasta työnantajan kanssa (työsopimuslaki 4. luku, 7a§). Työnantajat ovat pääsääntöisesti melko joustavia, kun kyseessä on noin vuoden mittainen vapaa. Työstä irtisanoutumisen lisäksi muita järjestelyjä jäädä pois työelämästä voi olla kertyneiden lomien pitäminen ja sen jälkeen palkattoman vapaan ottaminen, vuorotteluvapaa sekä työajan lyhentäminen ja sovittelu perhehoidon kanssa.

Perhehoitajaksi ryhtyvän on tärkeä keskustella sijoittavan tahon kanssa eri vaihtoehdoista toimia päätoimisena perhehoitajana suhteessa perhehoidon äkillisen päättymisen riskeihin. Lisäksi on tärkeää keskustella kodin ulkopuolisen työn tekemisen mahdollisuuksista ensimmäisiä sijoituksia odotettaessa sekä selvittää mahdollisuutta saada työttömyysetuutta tältä ns. odotusajalta.

Jos perhehoitajuus alkaa vuorotteluvapaan aikana, on huomioitava, ettei vuorotteluvapaakorvausta ja hoitopalkkiota voi saada yhtä aikaa kaikissa tilanteissa (vuorotteluvapaalaki 2002, 15§). TE-toimisto arvioi, onko perhehoito omassa työssä työllistymistä vai yritystoimintaa sekä on kyse ansaintatarkoituksesta. Perhehoidon palkkio voi vaikuttaa oikeuteen saada vuorottelukorvausta, jos vuorotteluvapaakorvauksen hakija aloittaa perhehoitajana toimimisen vasta vuorotteluvapaalle jäätyään. Mikäli TE-toimisto katsoo perhehoitajana toimimisen päätoimiseksi ei vuorotteluvapaakorvausta myönnetä. Jos perhehoitotehtävä katsotaan sivutoimiseksi, vaikuttaa hoitopalkkio maksettavan korvauksen määrään.

Ikäihmisten perhehoidon toimintaohjeissa on usein kirjattu pitkäaikaisen perhehoidon osalta, että sijoitukseen alussa 1–2 kuukautta on ns. tutustumisaikaa. Tutustumisjaksosta ei silloin tehdä erillistä määräaikaista sopimusta. Tässä tilanteessa perhehoidon päättyessä jonkun osapuolen toiveesta tutustumisjakson aikana, toimeksiantosopimus päättyy ilman irtisanomisaikaa. Osa toimijoista tekee tutustumisjaksolle määräaikaisen toimeksiantosopimuksen ja perhehoidon jatkuessa tutustumisjakson jälkeen toistaiseksi voimassa olevan toimeksiantosopimuksen.

Perhehoitajuuden käynnistyessä on hyvä luoda katse myös perhehoidon päättymiseen. Perhehoitajuus ei ole työsuhde, eikä se kerrytä työttömyysturvan edellyttämää työssäoloehtoa. Irtisanomisajasta sopimisen lisäksi kannattaa selvittää omassa ammattiliitossa jäsenenä pysymisen mahdollisuutta. Perhehoitajuus on hyväksyttävä syy olla pois työmarkkinoilta ja perhehoidon päättyessä kannattaa selvittää mahdollisuus saada ansiosidonnaista päivärahaa aiemman työsuhteen työssäoloehdon kertymisen perusteella. Ansiopäivärahan saaminen edellyttää siis sitä, että perhehoitaja on työttömyyskassan jäsen joko aiemman tai perhehoidon rinnalla olevan nykyisen palkkatyön tai yritystoiminnan kautta.